નવી દિલ્હી: ગુજરાત વિધાનસભાની ચૂંટણીની તારીખ જાહેર કરવામા થતાં વિલંબ અંગે ઊભા થયેલા વિવાદ વચ્ચે આજે ચૂંટણી પંચે રાજ્યમાં થનારા મતદાનના કાર્યક્રમની જાહેરાત કરી છે. બે તબક્કામાં મતદાન યોજાશે. રાજ્યમાં 9 અને 14 ડિસેમ્બર મતદાન યોજાશે. 18 ડિસેમ્બરે મતગણતરી યોજાશે. પ્રથમ તબક્કામાં 89 બેઠક પર જ્યારે બીજા તબક્કામાં 93 બેઠક પર મતદાન યોજાશે. સૌરાષ્ટ્ર અને દક્ષિણ ગુજરાતમાં પ્રથમ તબક્કામાં મતદાન યોજાશે. બીજા તબક્કામાં ઉત્તર અને મધ્ય ગુજરાતની બેઠકો પર મતદાન યોજાશે.